Sauga i kokoyavi,
Yeisu wana tohago hi na hi lau hoga Galili,
hi gaiha wagaa,
ge hi kuki nihi alupanet Kapeniyama.
Sauga bulin i gan,
Yeisu nige ga i sisikal elal.
Mana gasigasisena i towa ge hoga i bagol.
Yaka hi levaleva ee ali bwaga ana yapu i ola paib o ebo sikis kilomita,
abwe Yeisu hi kite i nawaa hoga pwatanaa i nenem wagaa,
inoke hi lovakun.
Yaa Yeisu i baek elal i ba,
“Bahi lovakun,
nau te.”
Inoke alona wali yaliyaya Yeisu hi ahe i gaiha wagaa,
yaka etimwawa waga i tuk labi toto nuwaliya nihi noek elana.